Жертвите на пожари често са жертви на дима. Всъщност, най-честата причина за смърт или нараняване по време на пожар е вдишването на дим. Според Пожарната администрация на САЩ (USFA), димът е убиецът в 60% до 80% от всички смъртни случаи, свързани с пожари. Дразнещите, токсични и задушливи газове могат да доведат до изпадане в безсъзнание за няколко минути и в крайна сметка до смърт.
Няма пожар в сграда, при който да няма дим: помещенията може бързо да се изпълнят с дим и газове в случай на пожар. Само 300 г хартия (тежестта на една книга!) могат да отделят при изгаряне повече от 300 m³ дим и газове (а това е обемът на офис с размери 10x10x3 метра). Дори горящо кошче за хартия може бързо да изпълни цяла стая с дим.
Изпълването на помещение, дори голямо, с дим и газове е драматично: първият ефект е намаляване на видимостта, обикновено след две-три минути. Последиците са, че хората не могат да намерят пътя за евакуиране и често изпадат в паника. Вторият ефект е свързан с токсичността на определен компонент, като например въглеродния оксид (CO). Вдишването на въглероден оксид води до прилошаване или повръщане, объркване, загуба на съзнание и в крайна сметка – смърт. В зависимост от материалите, налични в една сграда, може да бъдат изпуснати някои други опасни газове, като например циановодород, хлороводород, амоняк и др.
Димът е и най-големият враг на пожарната команда.